
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση άδειας ασκήσεως επαγγέλματος Κοινωνικού Λειτουργού 


στην Λαβδογιάννη Σοφία του Δημητρΐου .. 1 

Χορήγηση άδειας ασκήσεως επαγγέλματος Κοινωνικού Λειτουργού 
στην Δερμιτζάκη Άννα του Μιχαήλ. 2 

Ψήφιση του Οργανισμού Εσωτερικής Υπηρεσίας του Συνδέσμου Κοινο¬ 
τήτων Επισκοπής κ.λπ.;. 3 


Τροποποίηση του του Οργανισμού Εσωτερικής Υπηρεσίας του Δήμου 
Καλαμαριάς Ν. Θεσ/νίκης στις διατάξεις του Ν, 1586/86 .... 4 

Τροποποίηση και προσαρμογή του Οργανισμού Εσωτερικής Υπηρεσίας 


της Κοινότητας Απολλωνίας Ν. Θεσσαλονίκης.5 

Αναμόρφωση Επιτροπής για την εφαρμογή του Ν.1193/81 στο Ν. 
Μαγνησίας.. ; . 6 

Συγκρότηση Επιτροπής επανεξετάσεως της καταλληλότητας πρατη¬ 
ρίων υγρών καυσίμων που λειτουργούν σύμφωνα με τις διατάξεις 
του άρθρου 23 παράγραφος 3ζ του Π.Δ. 1224/81 . . .. 7 

Τροποποίηση της 12801/16.10.1989 απόφασης Νομάρχη Πρέβε¬ 
ζας. 8 

Σύσταση νομικού προσώπου στην Κοινότητα Νέας Τυρολόης του Ν.. 
Σερρών με την επωνυμία «Σχολική Επιτροπή Δημοτικού Σχολείου 
και Νηπιαγωγείου Νέας Τυρολόης» . .. 9 

Διόρθωση των υπ’ αριθμ. 602/61 και 16236/76 αποφάσεών του Νο¬ 
μάρχη Σερρών.10 


Διορθώσεις σφαλμάτων 

Διόρθωση σφάλματος στη ΔΙΣΚΠΟ/Φ10/39108/20.11.90 από¬ 
φαση του Υπουργού Προεδρίας της Κυβέρνησης.. 11 

Διόρθωση σφάλματος στην 3943/27.11.90 απόφαση Νομάρχη 
Αχάΐας.12 

Διόρθωση σφάλματος στην 3943/27.11.90 απόφαση Νομάρχη 

Διόρθωση σφάλματος στην 4120/27.11.90 απόφαση Νομάρχη 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ6α/18 (1) 

Χορήγηση άδειας ασκήσεως επαγγέλματος Κοινωνικού Λειτουργού στην 
Λαβδογιάννη Σοφία του Δημητρΐου. 

Η ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Με την Γ6ά/18/8.1.1991 απόφαση της Υπουργού Υγείας, Πρόνοιας 
και Κοινωνικών Ασφαλίσεων έχει χορηγηθεί στην Λαβδογιάννη Σοφία του 
Δημητρΐου άδεια ασκήσεως επαγγέλματος Κοινωνικού Λειτουργού. 

Αθήνα, 8 Ιανουάριου 1991 

Με εντολή Υπουργού 

Η Διευθύντρια 
ΧΡΥΣΟΥΛΑ ΣΟΚΟΛΗ 

- ♦- 

Αριθ, Γ6α/22 (2) 

Χορήγηση άδειας ασκήσεως επαγγέλματος Κοινωνικού Λειτουργού στην 
Δερμιτζάκη Άννα του Μιχαήλ. 

Η ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την Γ6α/22/9.1.1991 απόφαση της Υπουργού Υγείας, Πρόνοιας 
και Κοινωνικών Ασφαλίσεων έχει χορηγηθεί στην Δερμιτζάκη Άννα του 
Μιχαήλ άδεια ασκήσεως επαγγέλματος Κοινωνικού Λειτουργού. 

Αθήνα, 9 Ιανουάριου 1991 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 

—-♦- 

Αριθ. ΕΣ 35107 (3) 

Ψήφιση του Οργανισμού Εσωτερικής Υπηρεσίας του Συνδέσμου Κοινοτή¬ 
των Επισκοπής κ.λπ. 

Ο ΝΟΜΑΡΧΗΣ ΗΡΑΚΛΕΙΟΥ 

’ Εχοντας υπόψη: 

1. Τις διατάξεις: 

α) Του άρθρου 12 του Ν. 1188/1981, περί κυρώσεις του Κώδικος 
«Περί καταστάσεως Προσωπικού Οργανισμών Τοπικής Αυτοδιοίκησης» 
όπως αντικαταστάθηκε με το άρθρο 26 του Ν. 1832/1989. 

β) Των άρθρων 1-4 και 9 του Ν. 1586/1986 «Βαθμολογική διάρ¬ 
θρωση των θέσεων του Δημοσίου, νομικών προσώπων δημοσίου δικαίου και 
των Οργανισμών Τοπικής Αυτοδιοίκησης και άλλες διατάξεις. 

γ) Του Π.Δ. 37α/1987 «Μερική επέκταση διατάξεων, που ισχύουν για 
τους δημοσίους υπαλλήλους και τους υπαλλήλους των άλλων νομικών προ¬ 
σώπων δημοσίου δικαίου, και στους υπαλλήλους των Οργανισμών Τοπ. Αυ- 

τοδ/σης και προσαρμογή διατάξεων στις ρυθμίσεις του Ν. 1586/1986» 
όπως τροποποιήθηκαν και συμπληρώθηκαν με το. Π.Δ. 22/1990. - 

2. Τις 53560/59/6.8,1986 και 75643/16:1.1987 και 4403/1988 
σχετικές εγκυκλίους του Υπουργείου Εσωτερικών. 

3. Την 1901/1986 εξουσιοδοτική απόφαση της Νομαρχίας όπως τρο¬ 
ποποιήθηκε μεταγενέστερα. , 

4. Την 28/1990 απόφαση του Διοικητικού Συμβουλίου του Συνδέσμου 
Κοινοτήτων Επισκοπής με την οποία ψηφίζεται ο Οργανισμός Εσωτερικής 
Υπηρεσίας του. 

5. Τη γνωμοδότηση του Υπηρεσιακού Συμβουλίου του άρθρου 14 του Ν. 
1586/1986 που διατυπώθηκε στο 7/1990 (πρακτικό α/α θέματος 1 Ιο). 

6. Όλα τα στοιχεία του οικείου Υπηρεσιακού φακέλου, αποφασί¬ 
ζουμε: 

Εγκρίνουμε την 28/1990 απόφαση του Διοικητικού Συμβουλίου του 
Συνδέσμου Κοινοτήτων Ανωπόλεως, Επάνω και Κάτω Βάθειας με την 
οποία ψηφίζεται ο Οργανισμός Εσωτερικής Υπηρεσίας του Συνδέσμου όπως 
αναλυτικά αναφέρεται σ’ αυτή, ώστε η τελική διάρθρωση και διαβάθμιση 
των Υπηρεσιών αυτού να έχει ως εξής: 

Διοικητικό Προσωπικό 
Κατηγορία ΔΕ 
Κλάδος ΔΕΙ Διοικητικών. 

Μία (1) θέση με βαθμούς Γ' - Α'. 

Τεχνικό Προσωπικό 
Κατηγορία ΔΕ 
Κλάδος ΔΕ 30 Τεχνιτών 

Δύο (2) θέσεις τεχνιτών - υδραυλικών με βαθμούς Γ’ - Α'. 

Η μία από τις ανωτέρω θέσεις τεχνίτη - υδραυλικού είναι προσωρινή και 
καταργείται μετά την καθ’ οποιονδήποτε τρόπο αποχώρηση του υπαλ/λου 
από την υπηρεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 20 Δεκεμβρίου 1990 

Ο Διευθυντής 
ΕΜΜ. ΔΡΑΚΑΚΗΣ 

-♦- 

Αριθ. ΕΣ 45368 (4) 

Τροποποίηση του του Οργανισμού Εσωτερικής Υπηρεσίας του Δήμου Κα¬ 
λαμαριάς Ν. Θεσ/νίκης στις διατάξεις του Ν. 1586/86. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1. Τις διατάξεις των άρθρων 2, 12 και 320 του Ν. 1188/1981, 5 και 
10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Την σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/86 που διατυπώθηκε στο αριθ. 6/26.11.90 πρα¬ 
κτικό θέμα (7ο). 

4. Την 428/90 απόφαση του Δημοτικού Συμβουλίου Καλαμαριάς που 
αφορά τροποποίηση του Οργανισμού Εσωτερικής Υπηρεσίας του Δήμου. 

5. Τις διατάξεις του άρθρου 164 του Δ.Κ.Κ. (Π.Δ. 323/89). 

6. Τις 53560/6.8.86, 75643/16.1.87, 27111/13.7.87 και 4403/ 

20.1.1988 και 4403/20.1.88 εγκυκλίους του ΥΠ. ΕΣ. αποφασί¬ 
ζουμε: *· 

Εγκρίνουμε την αριθ. 428/90 απόφαση του Δημ. Συμβουλίου Καλαμα¬ 
ριάς η οποία αφορά τροποποίηση του Οργανισμού Εσωτερικής Υπηρεσίας 
του Δήμου, όπως αναλυτικά ορίζεται σ’ αυτή ώστε η διάρθρωση και διαβάθ- 
μιση των υπηρεσιών του Δήμου να έχει ως εξής: 

Άρθρο 1 

Διάρθρωση Υπηρεσιών 

Α. Δ/νση Διοικητικών και οικονομικών Υπηρεσιών 
Στην Δ/νση Διοικητικών και Οικονομικών Υπηρεσιών υπάγονται τα πα¬ 
ρακάτω Τμήματα και αυτοτελή Γραφεία: 

1. Τμήμα Διοίκησης και Προσωπικού 
α. Γραφείο Προσωπικού 

β. Γραφείο Πρωτοκόλλου και Διεκπ/σης 

γ. Γραφείο Δημοτικού Συμβουλίου, Δημαρχιακής Επιτροπής και Συνοι¬ 
κιακών Συμβουλίων. 

δ: Γραφείο Παιδείας, Νεολαίας και Πολιτιστικών Εκδηλώσεων. 

2. Τμήμα Δημοτικής Κατάστασης 
α. Γραφείο Δημοτολογίων 

β. Γ ραφείο Μητρώων Αρρένων 


γ. Γραφείο Ληξιαρχείου 

3. Τμήμα Οικονομικό. 

α. Γραφείο Εσόδων και Δημοτικής Περιουσίας 
β. Γραφείο Λογιστηρίου 

γ. Γραφείο Προμηθειών και Διαχείρισης Υλικού 

4. Τμήμα Ειδικής Ταμιακής Υπηρεσίας 
α. Γραφείο Εσόδων 

β. Γραφείο Εξόδων 

Β. Δ/νση τεχνικών Υπηρεσιών 

Στη Δ/νση Τεχνικών Υπηρεσιών υπάγονται τα κατωτέρω τμήματα και 
μη αυτοτελή γραφεία: 

1. Τμήμα Έργων και Μελετών 
α. Γραφείο Μελετών 

β. Τραφείο Κατασκευής και Συντήρησης Έργων. 

2. Τμήμα Πολεοδομίας 

α. Γραφείο Πολεοδομικών Εφαρμογών 
β. Γραφείο Πολεοδομικών Μελετών 

γ. Γραφείο Τοπογραφήσεων, Απαλλοτριώσεων και Κτηματολογίου. 

3. Γραφείο Μηχανοργάνωσης (μη αυτοτελές) 

Γ. Δ/νση Καθαριότητας και Πράσινου 

Η Δ/νση Καθαριότητας και Πράσινου περιλαμβάνει τα ακόλουθα τμή¬ 
ματα και μη αυτοτελή γραφεία: 

1. Τμήμα Καθαριότητας· 
α. Γραφείο Καθαριότητας 

β. Γραφείο Κίνησης - Συντήρησης Οχημάτων και Μηχανημάτων 

2. Τμήμα Κήπων και Δενδροστοιχιών 
α. Γραφείο Κήπων και Δενδροστοιχιών 
β. Γραφείο Συντήρησης Παιδικών χαρών. 

Δ. Αυτοτελές Γραφείο Ειδικής Υπηρεσίας 

Άρθρο 2 

Θέσεις Προσωπικού κατά Κατηγορία και Κλάδο . 

Α. Ειδικές θέσεις (άρθρα 241, 241, 245 Ν.1188/81, 67 παρ. 4 Ν. 
1416/84, 26 παρ. 3, 4 και. 5 Ν. 1832/89). 

1. Μία (1) θέση Γενικού Γραμματέα 

2. Μία (1) θέση ιδιαίτερου Γραμματέα Δημάρχου 

3. Δύο (2) θέσεις Δικηγόρων 

4. Μία (1) θέση Ειδικού Συνεργάτη 

Β. Θέσεις Μόνιμου Προσωπικού 

1. Διοικητικό Προσωπικό 

1.1 Κατηγορία ΠΕ 

Κλάδος ΠΕΙ Διοικητικού Πέντε (5) θέσεις. 

1.2 Κατηγορία ΔΕ 

α. Κλάδος ΔΕΙ Διοικητικού 
Είκοσι μία (21) θέσεις 
β. Κλάδος ΔΕ2 Εποπτών Καθαριότητας 
Μία (1) θέση 

γ. Κλάδος ΔΕΗ Ελεγκτών Εσόδων - Εξόδων 
Δύο (2) θέσεις 

δ. Κλάδος ΔΕ15 Εισπρακτόρων 
Δύο (2) θέσεις 

1.3 Κατηγορία ΥΕ 

α. Κλάδος ΥΕ1 Κλητήρων - θυρωρών - Γενικών Καθηκόντων 
Τέσσερις (4) θέσεις 

β. Κλάδος ΥΕ2 Επιστατών Καθαριότητας 
Πέντε (5) θέσεις 

2. Τεχνικό Προσωπικό 
2.1 Κατηγορία ΠΕ 

α. Κλάδος ΠΕ3 Πολιτικών Μηχανικών 
Τρεις (3) θέσεις 
β. Κλάδος ΠΕ4 Αρχιτεκτόνων 
Τρεις (3) θέσεις 

γ. Κλάδος ΠΕ5 Μηχανολόγων Μηχανικών 
Μία (1) θέση 

δ. Κλάδος ΠΕ6 Τοπογράφων Μηχανικών 
Μία (1) θέση 

ε. Κλάδος ΠΕ11 Πληροφορικής 
Μία (1) θέση 

2.2 Κατηγορία ΤΕ 

α. Κλάδος ΤΕ3 Τεχνολόγων Πολιτικών Μηχανικών 
•Δύο (2) θέσεις. 

β. Κλάδος ΤΕ4 Τεχνολόγων Μηχανολόγων 
Μία (1) θέση 

γ. Κλάδος ΤΕ 19 Πληροφορικής. . . > 

Μία (1) θέση 

2.3 Κατηγορία ΔΕ 

α. Κλάδος ΔΕ5 Δομικών Έργων 
Δύο (2) θέσεις 
β. Κλάδος ΔΕ6 Σχεδιαστών 
Μία (1) θέση 

γ. Κλάδος ΔΕ24 Ηλεκτρολόγων 
Δύο (2) θέσεις 

δ. Κλάδος ΔΕ26 Μηχανοτεχνιτών 
Τρεις (3) θέσεις 

ε. Κλάδος ΔΕ27 Ηλεκτροτεχνιτών Αυτοκινήτων 
Μία (1) θέση 

στ. Κλάδος ΔΕ28 Χειριστών Μηχανήματος Έργου 

Τέσσερις (4) θέσεις 

ζ. Κλάδος ΔΕ29 Οδηγών 

Είκοσι έξη (26) θέσεις 

η. Κλάδος ΔΕ30 Τεχνιτών 

Δέκα τρεις (13) θέσεις 

θ. Κλάδος ΔΕ38 προσωπικού Η/Τ 

Δύο (2) θέσεις 

3. Γεωπονικό Προσωπικό 

3.1 Κατηγορία ΠΕ 
Κλάδος ΠΕΙ4 Δασολόγων 
Μία (1) θέση 

3.2 Κατηγορία ΔΕ 
Κλάδος ΔΕ35 Κηπουρών 
Δέκα (10) θέσεις 

4. Τεχνικό Υγειονομικό Γεωπονικό - Φυλακτικό Προσωπικό 
Κατηγορία ΥΕ 

α. Κλάδος ΥΕ16 Φυλάκων 
Δώδεκα (12) θέσεις 

β. Κλάδος ΥΕ16 Προσωπικού Καθαριότητας - Εργατών γενικά 
Εξήντα δύο (62) θέσεις 

5. Προσωπικό Ειδικής Υπηρεσίας (άρθρο 25 παρ. 1, περ. η, 2. 3. & 4, 
Π.Δ. 434/82 & 592/84) 

Κατηγορία ΔΕ 

Κλάδος ΔΕ23 Ειδικού Προσωπικού 
Πέντε (5) θέσεις 

Γ. ΠΡΟΣΩΡΙΝΕΣ - ΠΡΟΣΩΠΟΠΑΓΕΙΣ ΘΕΣΕΙΣ ~- 
Γ.1. Του Ν. 1476/84 

1. ΔΙΟΙΚΗΤΙΚΟ ΠΡΟΣΩΠΙΚΟ 

1.1. Κατηγορία ΔΕ 
Κλάδος ΔΕΙ Διοικητικού 
Τρεις (3) θέσεις 

2. Τεχνικό προσωπικό 

2.1. Κατηγορία ΠΕ 

α. Κλάδος ΠΕ3 Πολιτικών Μηχανικών 
Μία (1) θέση 

β. Κλάδος ΠΕ4 Αρχιτεκτόνων 
Δύο (2) θέσεις 

γ. Κλάδος ΠΕ6 Τοπογράφων 
Τρεις (3) θέσεις 

2.2. Κατηγορία ΤΕ 

Κλάδος ΤΕ3 Τεχνολόγων Μηχανικών 
Μία (1) θέση 

2.3. Κατηγορία ΔΕ 

α. Κλάδος ΔΕ5 Δομικών Έργων 
Δύο (2) θέσεις 

β. Κλάδος ΔΕ28 Χειριστών Μηχ. Έργου 
Δύο (2) θέσεις 

2.4. Γεωπονικό Προσωπικό 
Κατηγορία ΠΕ 

Κλάδος ΠΕ9 Γεωπόνων 
Μία (1) θέση 

Γ.2. Ν. 1735/87 - ΔΙΠΙΔ Φ42/24/11440/31.12.86 
2.1.Τεχνικό Προσωπικό 
Κατηγορία ΔΕ 


α. Κλάδος ΔΕ5 Δομ. έργων 
Δύο (2) θέσεις 
β. Κλάδος ΔΕ6 Σχεδιαστών 
Μία (1) θέση ,ι 

γ. Κλάδος ΔΕ24 Ηλεκτρολόγων 
Δύο (2) θέσεις 
δ. Κλάδος ΔΕ26 Μηχ/των 
Μία (I) θέση 

ε. Κλάδος ΔΕ28 Χειριστών 
Μία (1) θέση 

στ. Κλάδος ΔΕ29 Οδηγών 
Δύο (2) θέσεις 

2. ΥΓΕΙΟΝΟΜΙΚΟ - ΓΕΩΠΟΝΙΚΟ ΠΡΟΣΩΠΙΚΟ 

Κατηγορία ΥΕ 

Κλάδος ΥΕ16 

Είκοσι τρεις (23) θέσεις · 

Γ.3. Ν. 1874/90 

1. ΔΙΟΙΚΗΤΙΚΟ ΠΡΟΣΩΠΙΚΟ 
Κατηγορία ΠΕ 

Κλάδος ΠΕΙ - Διοικητικού 
Μία (1) θέση 
Κατηγορία ΔΕ 
Κλάδος ΔΕΙ - Διοικητικού 
Έξι (6) θέσεις 
Κατηγορία ΥΕ 
Κλάδος ΥΕ2 Επιστατών 
Μία (1) θέση 

2. ΤΕΧΝΙΚΟ ΠΡΟΣΩΠΙΚΟ 
Κατηγορία ΠΕ 

Κλάδος ΠΕ4 - Αρχιτεκτόνων 
Μία (1) θέση 
Κατηγορία ΤΕ 

Κλάδος ΤΕ4 Τεχνολ. Μηχαν. 

Μία (1) θέση 
Κατηγορία ΔΕ 

α. Κλάδος ΔΕ24 Ηλεκτρολόγων 
Μία (1) θέαη- 
β. Κλάδος ΔΕ2 6 Μηχ/τών 
Μία (1) θέση 

γ. Κλάδος ΔΕ28 Χειριστών 
Μία (1) θέση 
δ. Κλάδος ΔΕ29 Οδηγών 
' Δύο (2) θέσεις 
ε. Κλάδος ΔΕ30 Τεχνιτών 
Τέσσερις (4) θέσεις 
στ. Κλάδος ΔΕ38 Χειρ. Η/Υ 
Μία (1) θέση 

3. ΥΓΕΙΟΝΟΜΙΚΟ - ΓΕΩΠΟΝΙΚΟ ΠΡΟΣΩΠΙΚΟ 
Κατηγορία ΥΕ 

Κλάδος ΥΕ16 

Δεκαέξι (16) θέσεις , · " 

Δ. ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ. 

1. ΜΟΝΙΜΕΣ ΘΕΣΕΙΣ. 

Προσωπικό Μερικής Απασχόλησης (άρθρα 258, & 259 Ν. 1188/81), 
10 Ν. 1476/84, 23 Ν. 1735/87). 

Πέντε (5) θέσεις Καθαριστριών. 

2. ΠΡΟΣΩΡΙΝΕΣ - ΠΡΟΣΩΠΟΠΑΓΕΙΣ (ΚΑΤΕΧΟΜΕΝΕΣ) ΘΕ¬ 
ΣΕΙΣ 

(άρθρα 5 Ν. 1476/84, 2 παρ. 5 Δ/ΠΙΔ Φ42/24/11440/31 - 
12086, 25 Ν. 1735/87, 5 παρ. 6 & 8 Ν. 1874/90) 

Τ~" » Λ V » Λ* ' ' ' <Ι· /1\ 


Γραφείς -Δακτυλογράφοι, 

. θέσεις 

Μία (1) 

Αρχιτέκτονες Μηχανικοί 


Μία (1) 

Ηλεκτρολόγοι Μηχανικοί 

» 

Μία (1) 

Τεχνολόγοι Γεωπονίας 

' » 

Μία (1) 

Χειριστές η/Υ 

» 

: Έξι (6) 

ΟδηγοΓ αυτοκινήτων · 


Μία (1) 

Εργάτες - Φύλακες 

» 

Σαράντα τρεις (43) 

Φύλακες 

» 

Τέσσερις (4) 

Τεχνίτες οικοδόμοι 

» 

Μία (1) 

Επιστάτες καθαριότητας 

» 

Δύο (2) 


Οι θέσεις αυτές καταργούνται, μόλις κενωθούν με οποιοδήποτε τρόπο. 

Άρθρο 3. 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 

Όλες οι θέσεις μόνιμου προσωπικού κατηγορίας ΠΕ, ΤΕ και ΔΕ διαβαθ¬ 
μίζονται από τον Γ (εισαγωγικό) έως τον Α (ανώτατο) βαθμό. 

Όλες οι θέσεις κατηγορίας ΥΕ διαβαθμίζονται από τον Δ (εισαγωγικά) 
έως τον Γ (ανώτατο) βαθμό (άρθρο 4 Ν. 1586/86). 

Άρθρο 4. 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Οι κλάδοι από τους οποίους οι υπάλληλοι κρϊνονται για την κατάληψη 
θέσεων προϊσταμένων σύμφωνα με το άρθρο 9 του Ν. 1586/86 ορίζονται 
ως εξής: 

I. Διεύθυνση 

Α. Δ/νση Διοικητικών και Οικονομικών Υπηρεσιών 

Προϊστάμενος τοποθετείται υπάλληλος κατηγορίας ΠΕ κλάδου ΠΕΙ 
Διοικητικού. 

Β. Δ/νση Τεχνικών Υπηρεσιών. 

Προϊστάμενος τοποθετείται υπάλληλος κατηγορίας ΠΕ κλάδου ΠΕ3 
Πολιτικών Μηχανικών ή ΠΕ4 Αρχιτεκτόνων ή ΠΕ6 Τοπογράφων Μηχα¬ 
νικών. 

γ. Δ/νση Καθαριότητας και Πράσινου 

Προϊστάμενος τοποθετείται υπάλληλος των· κατηγοριών ΠΕ ή ΤΕ των 
κλάδων ΠΚ5 Μηχανολόγων Μηχανικών ή ΤΕ4 Τεχνολόγων Μηχανολό¬ 
γων. 

II. Τμήματα 

1. Τμήμα Διοίκησης και Προσωπικού 

Προϊστάμενος τοποθετείται υπάλληλος κατηγορίας ΠΕ ή ΔΕ κλάδου 
ΠΕΙ Διοικητικού ή ΔΕΙ Διοικητικού. 

2. Τμήμα Δημοτικής Κατάστασης 

Προϊστάμενος τοποθετείται υπάλληλος κατηγορίας ΠΕ ή ΔΕ κλάδου 
ΠΕΙ Διοικητικού ή ΔΕΙ Διοικητικού. 

3. Τμήμα Οικονομικό 

Προϊστάμενος τοποθετείται υπάλληλος κατηγορίας ΠΕ ή ΔΕ κλάδου 
ΠΕΙ Διοικητικού ή ΔΕΙ Διοικητικού. 

4. Τμήμα Ειδικής Ταμιακής Υπηρεσίας ■ 

Προϊστάμενος τοποθετείται υπάλληλος κατηγορίας ΠΕ ή ΔΕ κλάδου 
ΠΕΙ Διοικητικού ή ΔΕΙ Διοικητικού. 

5. Τμήμα Έργων και Μελετών 

Προϊστάμενος τοποθετείται υπάλληλος κατηγορίας ΠΕ ή ΤΕ κλάδων 
ΠΕ3 Πολιτικών Μηχανικών, ΠΕ4 Αρχιτεκτόνων, ΠΕ6 Τοπογράφων Μη¬ 
χανικών, ΤΕ3 Τεχνολόγων Πολιτικών Μηχανικών. 

6. Τμήμα Πολεοδομίας 

Προϊστάμενος τοποθετείται υπάλληλος κατηγορίας ΠΕ ή ΤΕ κλάδων 
ΠΕ3 Πολιτικών Μηχανικών, ΠΕ4 Αρχιτεκτόνων, ΠΕ6 Τοπογράφων Μη¬ 
χανικών, ΤΕ3 Τεχνολόγων Πολιτικών Μηχανικών. 

7. "Τμήμα Καθαριότητας 

Προϊστάμενος τοποθετείται υπάλληλος κατηγορίας ΤΕ ή ΔΕ κλάδων 
ΤΕ4 Τεχνολόγων Μηχανολόγων ή ΔΕ2 Εποπτών Καθαριότητας. 

8. Τμήμα Κήπων και Δενδροστοιχιών 

Προϊστάμενος τοποθετείται υπάλληλος κατηγορίας ΠΕ κλάδου ΠΕ9 Γε¬ 
ωπόνων ή ΠΕΙ 4 Δασολόγων. 

III. Αυτοτελή Γραφεία 

Προϊστάμενος στο Αυτοτελές Γραφείο Ειδικής Υπηρεσίας τοποθετείται 
υπάλληλος κλάδου ΔΕ23 Ειδικού Προσωπικού. 

Άρθρο 5 

ΑΡΜΟΔΙΟΤΗΤΕΣ ΟΡΓΑΝΙΚΩΝ ΜΟΝΑΔΩΝ 

1. Γραφείο Δημάρχου. 

α. Διεκπεραιώνει την προσωπική αλληλογραφία του Δημάρχου, υποδέ¬ 
χεται τους πολίτες που επισκέπτονται το Δήμαρχο, κανονίζει τις ημέρες και 
ώρες υποδοχής του κοινού, τηρεί το πρόγραμμα συναντήσεων, συσκέψεων 
και επαφών του Δημάρχου με δημότες, εκπροσώπους διαφόρων Αρχών, 
κοινωνικούς και υπηρεσιακούς φορείς και λοιπά πρόσωπα. 

β. Φροντίζει για την ενημέρωση και πληροφόρηση των δημοτών και των 
μέσων μαζικής επικοινωνίας για θέματα σχετικά με τις δραστηριότητες του 
Δήμου. Παρακολουθεί τα δημοσιεύματα του τύπου, αποδελτιώνει τα θέ¬ 
ματα που αφορούν το Δήμο ή γενικά τους ΟΤΑ, συντάσσει τις απαντήσεις σε 
σχόλια του τύπου που αφορούν το Δήμο και φροντίζει για τη δημοσίευσή 
τους. 


γ. Φροντίζει για την οργάνωση εορτών, δεξιώσεων και διαφόρων τελε¬ 
τών. Τηρεί βιβλίο διατελεσάντων Δημάρχων και Δημοτικών Συμβούλων, 
αρχείο επιτίμων δημοτών και τιμηθέντων προσώπων. Συγκεντρώνει φωτο¬ 
γραφικό ή άλλο υλικό (μαγνητοταινίες κλπ.) που αφορά εκδηλώσεις του Δή¬ 
μου. 

2. Γραφείο Γενικού Γραμματέα. 

Ασκεί γενική εποπτεία και έλεγχο σε όλες τις υπηρεσίες του Δήμου, τη 
λειτουργία των οποίων συντονίζει και προσυπογράφει τα έγγραφα που υπο¬ 
γράφονται από το Δήμαρχο. 

3. Γραφείο Νομικών Συμβούλων. 

Γνωμοδοτεί για όσα νομικά θέματα παραπέμπονται σ’ αυτό υπό μορφή 
ερωτημάτων από τις υπηρεσίες ή τα νομικά πρόσωπα του Δήμου. Επεξερ¬ 
γάζεται τις συμβάσεις ή τα συμβόλαια που συνάπτει ο Δήμος. Υπερασπίζε¬ 
ται με παραστάσεις στα δικαστήρια ή ενώπιον άλλων αρχών τα συμφέροντα 
του Δήμου. 

4. Γραφείο Ειδικού Συνεργάτη. 

Ασκεί τα καθήκοντα επιτελικής μορφής που του αναθέτει ο Δήμαρχος, 
παρέχονται συμβουλές και διατυπώνονται προτάσεις γύρω από τα θέματα 
της αρμοδιότητάς του. 

5. Δ/νση Διοικητικών και Οικονομικών Υπηρεσιών. 

5.1. Τμήμα Διοίκησης και Προσωπικού 

1. Γραφείο Προσωπικού 

Φροντίζει για την κατάρτιση ή την τροποποίηση του ΟΕΥ. Τηρεί μητρώο 
και ατομικούς φακέλους για όλους τους υπαλλήλους του Δήμου με οποιαδή¬ 
ποτε σχέση εργασίας. 

Εφαρμόζει τις νόμιμες διαδικασίες για την πρόσληψη και την απόλυση 
τακτικών και εκτάκτων υπαλλήλων, καθώς και για την απασχόληση προ¬ 
σωπικού με μίσθωση έργου. 

Μεριμνά για την έκδοση των πράξεων που αφορούν τις υπηρεσιακές και 
τις μισθολογικές μεταβολές των υπαλλήλων (προαγωγές, μετατάξεις 
κλπ.), τη χορήγηση αδειών, την εφαρμογή του πειθαρχικού δικαίου και το 
χρόνο εργασίας των υπαλλήλων. 

2. Γραφείο Πρωτοκόλλου καί Διεκπεραίωσης. 

Παραλαμβάνει, καταχωρίζει στο βιβλίο πρωτοκόλλου και παραδίδει στις 
αρμόδιες υπηρεσίες τα εισερχόμενα έγγραφα. 

Διεκπεραιώνει τα εξερχόμενα έγγραφα τα οποία καταχωρίζει επίσης στο 
βιβλίο πρωτοκόλλου. 

' Φροντίζει για την επίδοση και την τοιχοκόλληση των εγγράφων μέσω 
των κλητήρων του Δήμου. 

3. Γραφείο Δημοτικού Συμβουλίου, Δημαρχιακής Επιτροπής και Συνοι¬ 
κιακών Συμβουλίων. 

Μεριμνά για την κατάρτιση και την κοινοποίηση της ημερήσιας διάταξης 
των συνεδριάσεων του Δημοτικού Συμβουλίου και της Δημαρχιακής Επι¬ 
τροπής. 

Τηρεί τα πρακτικά των συνεδριάσεων των ανωτέρω συλλογικών οργά¬ 
νων και τα καταχωρεί σε ειδικό βιβλίο. 

Εκδίδει αντίγραφα των αποφάσεων του Δ.Σ. και της Δ.Ε. και φροντίζει 
για τη δημοσίευσή τους, την κοινοποίησή τους στις αρμόδιες αρχές και την 
παράδοση τους στις υπηρεσίες του Δήμου ανάλογα με το θέμα των αποφά¬ 
σεων. 

Διατηρεί ευρετήριο των αποφάσεων του Δ.Σ. και της Δ.Ε. και των πρά¬ 
ξεων της Νομαρχίας ή άλλων Αρχών με τις οποίες εγκρίνονται ή επικυρώ¬ 
νονται οι ανωτέρω αποφάσεις. 

Εκτελεί όσες εργασίες γραμματειακής υποστήριξης των Συνοικιακών 
Συμβουλίων του ανατίθενται κάθε φορά από τα αρμόδια όργανα του Δήμου. 

4. Γραφείο Παιδείας, Νεολαίας και Πολιτισμού. 

α. Ασχολείται με θέματα σύστασης και λειτουργίας των Σχολικών Επι¬ 
τροπών. Παρέχει γραμματειακή υποστήριξη στη Δημοτική Επιτροπή Παι¬ 
δείας. Συνεργάζεται με την Τεχνική Υπηρεσία του Δήμου με σκοπό την 
αντιμετώπιση προβλημάτων σχολικής στέγης. Συνεργάζεται με τους φορείς 
των διδασκόντων της πρωτοβάθμιου; και δευτεροβάθμιου; εκπαίδευσης και 
φροντίζει από κοινού μαζί τους για την ομαλή λειτουργία των σχολείων. 

Παρακολουθεί γενικά τα εκπαιδευτικά ζητήματα και υποβάλλει προτά¬ 
σεις και εισηγήσεις στο Δημοτικό Συμβούλιο και στα αρμόδια όργοινα της 
πολιτείας. Έχει την ευθύνη λειτουργίας του Ελεύθερου Ανοικτού Πανεπι¬ 
στημίου. 

β. Σχεδιάζει και υλοποιεί προγράμματα εκπαιδευτικού ή πολιτιστικού 
περιεχομένου για τη νεολαία. Επεξεργάζεται προτάσεις δημιουργίας θε¬ 
σμών για τη νεολαία. Σχεδιάζει προγράμματα εσωτερικών ή διεθνών 
ανταλλαγών νέων. 

γ. Προγραμματίζει και διοργανώνει πολιτιστικές εκδηλώσεις. Υποστηρί¬ 
ζει τις δραστηριότητες πολιτιστικών φορέων και συνεργάζεται μαζί τους για 
την από κοινού πραγματοποίηση διαφόρων εκδηλώσεων. 

5.2. Τμήμα Δημοτικής Κατάστασης. 

1. Γραφείο Δημοτολογίου 

Τηρεί το βιβλίο δημοτολογίου, στο οποίο ενημερώνει για κάθε μεταβολή. 
Εκδίδει τα πιστοποιητικά προσωπικής και οικογενειακής κατάστασης των 
δημοτών. 

Εφαρμόζει τις σχετικές με το αντικείμενο του γραφείου διατάξεις του 
Κώδικα Δήμων και Κοινοτήτων και τις διατάξεις του Κώδικα Ελληνικής 
Ιθαγένειας. 

Τηρεί και ενημερώνει τους εκλογικούς καταλόγους και εκτελεί τα καθή¬ 
κοντα που αναθέτει στο Δήμο ο εκλογικός νόμος. 

2. Γραφεία Μητρώου Αρρένων. 

Συντάσσει και ενημερώνει τα μητρώα αρρένων και τους στρατολογικούς 
πίνακες. 

Εκδίδει τα σχετικά πιστοποιητικά. 

3. Ληξιαρχείο. 

Συντάσσει και καταχωρίζει στα οικεία βιβλία τις ληξιαρχικές πράξεις 
γεννήαεως, γάμου και θανάτου. 

Ανακοινώνει τις μεταβολές της προσωπικής κατάστασης των φυσικών 
προσώπων που λαμβάνουν χώρα στην περιφέρεια της αρμοδιότητάς του 
στην αρμόδια υπηρεσία του Δήμου ή άλλων ΟΤΑ. 

Εκδίδει αντίγραφα, αποσπάσματα και πιστοποιητικά των ληξιαρχικών 
πράξεων. 

Συντάσσει τα δελτία γεννήσεων, γάμων και θανάτων για την Εθνική 
Στατιστική Υπηρεσία. 

Γενικά εφαρμόζει την ισχύουσα κάθε φορά νομοθεσία για τις ληξιαρχικές 
πράξεις. 

5.3. Οικονομικό Τμήμα. 

1. Γραφείο Εσόδων και Δημοτικής περιουσίας. 

α. Εκτελεί κάθε εργασία που αφορά την επιβολή, την κατάργηση, την αύ¬ 
ξηση ή τη μείωση των δημοτικών φόρων, τελών και δικαιωμάτων, βεβαιώ¬ 
νει τα έσοδα από φόρους, τέλη και δικαιώματα και αποστέλλει τους βεβαιω¬ 
τικούς καταλόγους ή καταστάσεις στο ταμείο του Δήμου. Παρακολουθεί την 
πορεία εκτέλεσης του προϋπολογισμού, όσον αφορά τα έσοδά και ενημερώ¬ 
νεται για τις μεταβολές της νομοθεσίας για τη δημοτική φορ,ολογία και γε¬ 
νικά για τα δημοτικά έσοδα, Εκτελεί κάθε εργασία που'αφορά, την επι¬ 
στροφή αχρεωστήτως εισπραχθέντων φόρων, τελών και "δικαιωμάτων. 
Διεκπεραιώνει τη διαδικασία σύναψης δανείων. Εκτελεί τις προπαρασκευα¬ 
στικές εργασίες για τη διοικητική επίλυση φορολογικώνδιαφορών από τις 
συνιστώμενες κάθε φορά από το νόμο επιτροπές, τις αποφάσεις των οποίων 
κοινοποιεί στους ενδιαφερομένους. 

β. Διεξάγει τη διοικητική και οικονομική υπηρεσία του δημοτικού νεκρο¬ 
ταφείου, σύμφωνα με τον κανονισμό λειτουργίας που θεσπίζει κάθε φορά το 
Δημοτικό Συμβούλιο. Έχει την επιμέλεια της εκμίσθωσης ή εκποίησης της- 
κινητής και ακίνητης περιουσίας του Δήμου. 

2. Γραφείο Λογιστηρίου. 

α. Καταρτίζει τον προϋπολογισμό εσόδων - εξόδων, εισηγείται τη ψήφισή 
του και την αναμόρφωσή του. Έχει την επιμέλεια της έγκρισης του έτησίου 
απολογισμού και της αποστολής του στο Ελεγκτικό Συνέδριο. 

β. Εκκαθαρίζει τις δαπάνες και εκδίδει τα χρηματικά εντάλματα πληρω¬ 
μής, μετά από έλεγχο των δικαιολογητικών και της νομιμότητας κάθε δα¬ 
πάνης. 

γ. Συντάσσει τις μισθοδοτικές καταστάσεις του τακτικού και έκτακτου 
προσωπικού και φροντίζει για την ασφάλισή του (αγορά και επικόλληση εν¬ 
σήμων κ.λ.π.) 

δ. Τηρεί τα σχετικά βιβλία που ορίζει ο νόμος. 

3. Γραφείο προμηθειών και Διαχείρισης Υλικού. 

Ενεργεί τις προμήθειες κάθε υλικών που είναι αναγκαία στις υπηρεσίες 
του Δήμου. Παραλαμβάνει, αποθηκεύει, καταγράφει και παραδίδει στις 
υπηρεσίες τα υλικά, συντάσοντας σχετικό αποδεικτικό. Εισηγείται την εκ¬ 
ποίηση ή καταστροφή άχρηστων υλικών. Τηρεί βιβλία υλικού. 

5.4. Τμήμα Ειδικής Ταμιακής Υπηρεσίας. 

α. Εκτελεί κάθε εργασία που έχει σχέσει με τη βεβαίωση και την εί¬ 
σπραξη όλων των εσόδων του Δήμου και την τήρηση των λογιστικών βι¬ 
βλίων. 

β. Ενεργεί τις λογιστικές πράξεις που σχετίζονται με την πληρωμή των 
εξόδων του Δήμου, την τήρηση των βιβλίων εξόδων και την κατάρτιση των 
μηνιαίων και ετησίων λογ/σμών της διαχειρίσεως του. 

Της Ειδικής Ταμιακής Υπηρεσίας προΐσταται ο δημοτικός ταμίας ο 
οποίος ασκεί τα καθήκοντα και τις αρμοδιότητες που περιγράφονται στο άρ¬ 
θρο 48 του ΒΔ της 17/5-15/6/1959, βοηθούμενος από τον ελεγκτή εσά- 
δων-εξόδων και το δημοτικό εισπράκτορα, 

5. Δ/νση Τεχνικών Υπηρεσιών. 1 

5.1. ΤμήμαΈργων και μελετών. 

1. Γραφείο μελετών. 

Συντάσσει όλες τις μελέτες των έργιυν και προμηθειών που προβλέπονται 
από τα ετήσια τεχνικά προγράμματα του Δήμου. Επιβλέπει όλες τις μελέτες 
(πλην των τοπογραφικών και πολεοδομικών) που εκπονούν για λογαριασμό 


του Δήμου ιδιώτες μελετητές. Συντάσσει τις μελέτες των έργων και προμη¬ 
θειών που αφορούν τα νομικά πρόσωπα του Δήμου. 

Διεξάγει τους διαγωνισμούς για την ανάθεση μελετών και εισηγείται την 
έγκριση κάθε σχετικής δαπάνης. 

Διατηρεί αρχείο μελετών. 

Γραφείο Κατασκευής και Συντήρησης Έργων. 

Επιβλέπει όλα τα έργα που εκτελούνται από το Δήμο και τα Νομικά Πρό¬ 
σωπα. Εισηγείται την έγκριση κάθε δαπάνης για την εκτέλεση έργων. Συ¬ 
ντάσσει, ελέγχει και υπογράφει τις πιστοποιήσεις, τα τιμολόγια, τους συ¬ 
γκριτικούς πίνακες, τα ΠΠΑΕ, τα Π.Κ.Ν.Τ.Μ. και όλα τα δικαιολογητικά 
που αφορούν έργα εκτελούμενα με εργολαβία ή αυτεπιστασία. 

Συντονίζει τη λειτουργία του εργοταξίου αυτεπιστασίας και έχει την ευ¬ 
θύνη της αποθήκης των υλικών και των μηχανημάτων που χρησιμοποιού¬ 
νται στα έργα αυτεπιστασίας. 

Ελέγχει και υπογράφει τις μισθοδοτικές καταστάσεις του εργατοτεχνικοΰ 
προσωπικού που απασχολείται στα έργα αυτεπιστασίας καθώς και τα τιμο¬ 
λόγια αγοράς υλικών και μίσθωσης μηχανημάτων, που χρησιμοποιούνται 
στα έργα αυτά. 

Εισηγείται για τη συγκρότηση παραλαβής έργων. 

Διατηρεί αρχείο έργων. 

Μεριμνά για την κατασκευή και συντήρηση του οδικού δικτύου του Δή¬ 
μου,. Εκδίδει τις άδειες εκσκαφής για την εκτέλεση έργων από τρίτους στα 
πεζοδρόμια και στα καταστρώματα των οδών του Δήμου, επιβλέπει τις ερ¬ 
γασίες αυτές μεριμνά για την ορθή αποκατάσταση των φθορών και εισηγεϊ- 
ται τη λήψη των επιβαλλόμενων μέτρων κατά των εκτελούντων πλημμε- 
λώς τις ανωτέρω εργασίες. 

Συντάσσει τις καταστάσεις αυτών που οφείλουν εισφορές λόγω κατα¬ 
σκευής κρασπέδων και πεζοδρομίων. 

Εκδίδει τις άδειες για την εκτέλεση από τρίτους εργασιών στις πλατείες, 
τα πάρκα και τους κοινόχρηστους χώρους. 

Χορηγεί τις άδειες για υποβιβασμό των κρασπέδων, της στιγμιαίας χρή¬ 
σης και διαμόρφωσης των πεζοδρομίων. 

Μεριμνά για τη συντήρηση των σχολικών κτιρίων, καθώς και για τη συ¬ 
ντήρηση όλων των κτιρίων και εγκαταστάσεων του Δήμου και των νομικών 
του προσώπων. 

Φροντίζει για τη συντήρηση του δικτύου ηλεκτροφωτισμού και των ση¬ 
ματοδοτών και για την εκτέλεση έργων επέκτασης του δημοτικού δικτύου 
ηλεκτροφωτισμού. 

Κανονίζει τις ώρες φωτισμού των οδών και κοινοχρήστων χώρων. 
Έχει την ευθύνη της σήμανσης των οδών. 

Εκδίδει τις άδειες ίδρυσης καταστημάτων υγιειονομικού ενδιαφέρο¬ 
ντος. 

5.2. Τμήμα Πολεοδομίας. 

1. Γραφείο Πολεοδομικών Εφαρμογών. 

α. Εκδίδει τις οικοδομικές άδειες μετά από έλεγχο των στοιχείων του φα¬ 
κέλου που συνοδεύει τις σχετικές αιτήσεις. 

Ελέγχει τις άδειες για τη λειτουργία των καταστημάτων. Προωθεί τη 
διαδικασία μεταφοράς του συντελεστή δόμησης. Γνωμοδοτεί'πάνω σε θέ¬ 
ματα εφαρμογής του εκάστοτε ισχύοντα ΓΟΚ. 

β. Εξετάζει τις καταγγελίες για στατίκώς επικίνδυνα χτίσματα, διενεργεί 
αυτοψίες και συντάσσει τις σχετικές εκθέσεις. 

γ. Εξετάζει καταγγελίες για αυθαίρετα χτίσματα, διενεργεί αυτοψίες, δέ¬ 
χεται ενστάσεις τις οποίες παραπέμπει στην αρμόδια επιτροπή. Επιβάλλει 
πρόστιμα για αυθαίρετες κατασκευές κα'ι εισηγείται ανάλογα στο ΣΧΟΠ 
του Νομού. . . 

Κινεί τη διαδικασία νομιμοποίησης αυθαιρέτων χτισμάτων. 

Παραλαμβάνει τις οικοδομές με την τελική αυτοψία. 

Προβαίνει στην κατεδάφιση των αυθαιρέτων χτισμάτων με κατάλληλο 
συνεργείο του Δήμου. 

2. Γραφείο Πολεοδομικών Μελετών. 

Ελέγχει την εφαρμογή του Γ.Π.Σ. Καλαμαριάς και προωθεί τις διαδικα¬ 
σίες για την τροποποίηση του. Κινεί τη διαδικασία αναστολής οικοδομικών 
αδειών και εργασιών καθώς και της τροποποίησης του εγκεκριμένου ρυμο¬ 
τομικού σχεδίου του Λήμου. 

Συντάσσει και επιβλέπει όλες τις πολεοδομικές μελέτες του Δήμου. 

3. Γραφείο Τοπογραφήσεων - Απαλλοτριώσεων.και Κτηματολογίου. 

Ελέγχει τα τοπογραφικά διαγράμματα και τους όρους δόμησης των οι¬ 
κοδομικών αδειών. 

Συντάσσει τις πράξεις τα ιτοποίησης και αναλογισμού οικοπέδων. Κινεί 
τη διαδικασία αναγκαστικών απαλλοτριώσεων. 

Τηρεί το αρχείο των χαρτών, των διαταγμάτων και κάθε διαγράμματος 
που σχετίζεται με τους εκάστοτε ισχύοντες όρους δόμησης στο Δήμο. 

Καταρτίζει και ενημερώνει το Δημοτικό Κτηματολόγιο και κάθε Κτημα- 
τολογικό διάγραμμα που απαιτείται. 

Μεριμνά για την έρευνα, καταγραφή και προστασία της δημοτικής γης. 

■ Συντάσσει και επιβλέπει όλες τις τοπογραφικές μελέτες. 

Εκδίδει τα υψομετρικά σημειώματα. Έχει την ευθύνη της τήρησης και 
ενημέρωσης του υψομετρικού δικτύου. 

Εφαρμόζει την ισχύουσα ρυμοτομία για τη χάραξη του οδικού δημοτικού 
δικτύου. 

Έχει την ευθύνη φύλαξης και συντήρησης των τοπογραφικών οργάνων 
του Δήμου. 

5.3. Γραφείο (μη αυτοτελές) Μηχανοργάνωσης. 

Ασχολείται με την κατάρτιση, την επεξεργασία και την εφαρμογή προ¬ 
γραμμάτων για όλες τις υπηρεσίες του Δήμου. 

Φροντίζει για την προμήθεια και συντήρηση μηχανημάτων πληροφορι¬ 
κής. Συνεργάζεται με τις αρμόδιες υπηρεσίες της Νομαρχίας, του Υπουρ¬ 
γείου Εσωτερικών ή άλλων αρχών πάνω σε θέματα γενικού σχεδιασμού, 
συντονισμού και συνδυασμένης ανάπτυξης τοπικών συστημάτων πληροφο¬ 
ρικής. Φροντίζει για την εκπαίδευση του προσωπικού του Δήμου στη χρήση 
Η/Υ. 

6. Δ/νση Καθαριότητας και Πράσινου. 

6.1. Τμήμα καθαριότητας. 

1. Γραφείο καθαριότητας. 

α. Φροντίζει για τη συλλογή και αποκομιδή των απορριμμάτων και των 
άλλων άχρηστων αντικειμένων. Μεριμνά για την καθαριότητα των οδών, 
πλατειών και κονοχρήστων χώρων. 

Λαμβάνει κάθε μέτρο για τον ευπρεπισμό της πόλης. Έχει την επιμέλεια 
του ειδικού ευπρεπισμού της πόλης κατά τις εορταστικές εκδηλώσεις. 

β.Έχει την ευθύνη της αποθήκευσης, της φύλαξης και της διαχείρισης 
των υλικών και των μηχανημάτων καθαριότητας. 

2. Γραφείο Κίνησης και Συντήρησης οχημάτων και Μηχανημάτων. 

α. Έχει την ευθύνη της ασφάλισης των Οχημάτων. Εκδίδει τα δελτία κί¬ 
νησης και τις διαταγές πορείας, τηρεί μητρώο αυτοκινήτων και συμπληρώ¬ 
νει τα βιβλία ή δελτία κατανάλωσης καυσίμων και λιπαντικών. 

Φροντίζει για την επισκευή και συντήρηση όλων των οχημάτων και των 
μηχανημάτων. 

6.2. Τμήμα Κήπων και Δενδροστοιχιών. 

1. Γραφείο Κήπων και Δενδροστοιχιών. 

Φροντίζει για τη διαμόρφωση και τη συντήρηση δενδροστοιχιών, αλσυ- 
λίων και κήπων και νησίδων πράσινου καθώς και για την προμήθεια δέν¬ 
δρων, φυτών και γεωπονικού υλικού. 

2. Γραφείο συντήρησης παιδικών χαρών. 

Φροντίζει για την καλή λειτουργία και τη συντήρηση των οργάνων των 
παιδικών χαρών και για τη συντήρηση γενικά του εξοπλισμού που βρίσκεται 
σε χώρους πράσινου, (παγκάκια κ.λ.π.). 

7. Αυτοτελές Γραφέίο Ειδικής Υπηρεσίας. 

Ελέγχει την τήρηση των διατάξεων που αφορούν: α) στην καθαριότητα, 
β) στην κυκλοφορία και στάθμευση των οχημάτων, γ) στην οικοδόμηση, δ) 
στη μόλυνση του περιβάλλοντος και στ) στην προστασία του υπόγειου υδατι¬ 
κού δυναμικού, σύμφωνα με το ΠΔ1/34/82. 

• Άρθρο 6 

Αρμοδιότητες Προϊσταμένων Οργανικών Μονάδων 

1. Προϊστάμενοι Διευθύνσεων. 

Προΐστανται των Τμημάτων και Γ ραφείων που υπάγονται στην αρμοδιό- 
τητά τους. Παρακολουθούν και ελέγχουν την υπηρεσιακή συμπεριφορά και 
την απόδοση των υπαλλήλων της Δ/ναής τους και τους καθοδηγούν στην 
εκτέλεση των καθηκόντων τους, φροντίζοντας να τηρούνται οι νόμοι, τα δια¬ 
τάγματα, οι αποφάσεις κ.λ.π. Ενημερώνονται για την εισερχόμενη και εξερ- 
χόμενη αλληλογραφία της Δ/νσης που προΐστανται, τη χαρακτηρίζουν και 
την κατανέμουν στα αρμόδια Τμήματα ή Γραφεία, δίνοντας τις αναγκαίες 
οδηγίες για τις ακολουθητέες ενέργειες. Μονογραφούν τα έγγραφα που ου- 
ντάσσονται από τα Τμήματα και τα Γραφεία της Δ/ναής τους. 

Θεωρούν τη βεβαίωση εργασίας των υπαλλήλων της Δ/νσής τους. 

Εισηγούνται θέματα της αρμοδιότητας τους στο Δήμαρχο. 

Συντάσσουν τις ετήσιες εκθέσεις αξιολόγησης για τους προϊσταμένους 
των Τμημάτων που υπάγονται σ’ αυτούς και διατυπώνουν τη γνώμη τους 
ως δεύτεροι κριτές στις εκθέσεις των υπολοίπων υπαλλήλων. 

2. Προϊστάμενοι Τμημάτων και Γραφείων. 

Είναι υπεύθυνοι για την ακριβή και επιμελή άσκηση των-αρμοδιοτήτων 
και των καθηκόντων που ανατίθενται στις υπηρεσίες που προΐστανται. Φρο¬ 
ντίζουν ιδιαίτερα για την πιστή εφαρμογή των νόμων και των αποφάσεων 
του Δημοτικού Συμβουλίου και της Δημαρχιακής Επιτροπής ή των οδη¬ 
γιών του Δημάρχου. 

Κατανέμουν την εργασία στους υπαλλήλους και τους καθοδηγούν στην 
άσκηση των καθηκόντων τους. Παρακολουθούν και ελέγχουν την παρουσία 
και την υπηρεσιακή συμπεριφορά των υπαλλήλων του Τμήματος τους, για 
τους οποίους συντάσσουν τις ετήσιες εκθέσεις αξιολόγησης., 

Ευθύνονται για την καλή λειτουργία του Τμήματος που προΐστανται και 


αναλαμβάνουν προσωπικά αν χρειασθεί, το χειρισμό σημαντικών υπηρεσια¬ 
κών θεμάτων. . 

Άρθρο 7 

Τυπικά Προσόντα Διορισμού. 

Τα απαιτούμενα τυπικά προσόντα διορισμού κατά κατηγορία και κλάδο 
είναι αυτά που ορίζονται από τις διατάξεις του Ν. 1586/86, του ΠΔ 
37α/87 του ΠΔ 22/1990 και του ΠΔ 592/84 για το προσωπικό Ειδικής 
Υπηρεσίας. 

Άρθρο 8 

Κατανομή Προσωπικού. 

Η κατανομή του προσωπικού στις διάφορες υπηρεσιακές μονάδες γίνεται 
με απόφαση του Δημάρχου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 17 Δεκεμβρίου 1990 

Ο Νομάρχης κ.α.α. 

Ο Προϊστάμενος 
ΝΙΚ. ΠΑΡΙΤΣΗΣ 


♦ 


Αριθ. ΕΣ.31260 (5) 

Τροποποίηση και προσαρμογή του Οργανισμού Εσωτερικής Υπηρεσίας τής 
Κοινότητας Απολλωνίας Ν. Θεσσαλονίκης. 


Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 2,12 και 320 του Ν.1188/81, 5 και 10 
του Ν. 1476/1984. 

2. Τις διατάξεις του Ν, 1586/86 και του Π.Δ. 37α/87. 

3. Τη σύμφωνη γνωμοδότηση του Υπηρεσιακού Συμβουλίου του άρθρου 
14 του Ν. 1586/86 που διατυπώθηκε στο 6/26.11.90 πρακτικό θέμα 
( 10 ). 

4. Την αριθμ. 37/1990 απόφαση του Κοινοτικού Συμβουλίου Απολλω¬ 
νίας που αφορά τροποποίηση του Οργανισμού Εσωτερικής Υπηρεσίας της 
Κοινότητας. 

5: Τις διατάξεις του άρθρου 164 του Δ.Κ.Κ. (Π.Δ. 329/89). 

6. Τις 53560/6.8.86, 75643/16.1.87 και 27111/13.7.87 εγκυ¬ 
κλίους Υπουργείου Εσωτερικών, αποφασίζουμε: 

Εγκρίνουμε την αριθμ. 37/1990 απόφαση του Διοικητικού Συμβουλίου 
Απολλωνίας η οποία αφορά τροποποίηση του Οργανισμού Εσωτερικής 
Υπηρεσίας της Κοινότητας, όπως αναλυτικά ορίζεται σ’ αυτή, ώστε η διάρ¬ 
θρωση και διαβάθμιση των υπηρεσιών της Κοινότητας να έχει ως εξής: 

«Γραμματεία» με τις εξής θέσεις. 

Μόνιμο Προσωπικό 
Διοικητικό Προσωπικό 

1. Κατηγορία Δ.Ε. 

α) Κλάδος ΔΕΙ Διοικητικού: 

Δύο (2) θέσεις με βαθμούς Γ-Α 

2. Κατηγορία Υ.Ε. 

α) Κλάδος ΥΕ16 Εργατών (υδρεύσεως, καθ/τας, κήπων, δενδροατοι- 
χιών): 

Μία (1) θέση με βαθμό Δ-Γ 

Προσωρινές προσωποπαγείς θέσεις που κατέχονται βάσει του άρθρου 7 
του Ν. 1586/86: 

α) Μία (1) θέση Κλάδου ΤΕ17 Διοικητικού - Λογιστικού με βαθμό Γ-Α 

Οι ανωτέρω προσωρινές προσωποπαγείς θέσεις καταργούνται όταν κε¬ 
νωθούν με οποιονδήποτε τρόπο. 

Μοναδικός προϊστάμενος της υπηρεσίας είναι ο Πρόεδρος της Κοινότη¬ 
τας. 

Η απόφαση αυτή να δημοσιευθεί στην Εφημερίδα της Κυβερνήσεως.. 

Θεσσαλονίκη, 17 Δεκεμβρίου 1990 

'■ Με εντολή Νομάρχη 

Ο Προϊστάμενος 
Ν. ΠΑΡΙΤΣΗΣ 

Α Ρ ιθ. 14.848 . (6) 

Αναμόρφωση Επιτροπής,για την εφαρμογή του Ν. 1193/81 στο Ν. Μα¬ 
γνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1ί Το Ν.1232/82 «περί δημοσίας διοίκησης». 

2. Το Ν. 1193/81 (ΦΕΚ 220/20.8.81 τ.,Α') περί της εξ αφροδισίων 
νόσων προστασίας και ρυθμίσεως συναφών θεμάτων. 

3. Την ΑΙ/7639/81 (ΦΕΚ 560/16.9.81 τ. Β') Υπουργική απόφαση 
περί υποβολής σε θεραπεία και παρακολούθηση αυτών που πάσχουν από 
αφροδίσια νοσήματα και του τρόπου διαφωτίσεως του κοινού επ’ αυτών, 
αποφασίζουμε: 

1. Συγκροτούμε τριμελή επιτροπή για την εφαρμογή των προβλεπομέ- 
νων από τα αριθμ. 1 και 2 σχετικά ως εξής: 

■ α) Νικόλας Βέτσικος Νομίατρος της Δ/νσης Υγιεινής Ν. Μαγνησίας με 
αναπληρωτή τον Πνευμονολόγο ιατρό Ζαρίφη Δημήτριο της ίδιας υπηρε¬ 
σίας. 

β) Βαλκανιώτης Κων/νος Αστυνόμος Β' του τμήματος Ασφαλείας Βόλου 
με αναπληρωτή τον Υπαστυνόμο Β' Καραΐσκο Γεώργιο της ίδιας υπηρε¬ 
σίας. 

γ) Κολοκυθοπούλου Δήμητρα Αδελφή της Δ/νσης Υγιεινής Ν, Μαγνη¬ 
σίας με αναπληρώτρια την Παπασωτηρίου Αναστασία Αδελφή της ίδιας 
Υπηρεσίας. 

δ) Γραμματέας ορίζεται ο Χρήστος Αλεξογιάννης ανθ/μος του Τμήματος 
Ασφαλείας Βόλου. 

2. Έργο της Επιτροπής θα είναι: ^ - 

α) Η γνωμάτευση περί του ενδεδειγμένου ή μη της άδειας εγκατάστασης 
των χαρακτηρισμένων γυναικών εκδιδόμενες με αμοιβή, σύμφωνα με τους 
όρους, προϋποθέσεις απαγορεύσεως και περιορισμούς που καθορίζονται 
στην με αριθμ. 7510, 7913/81 Κοινή Υπυργική απόφαση των Υπουργών 
Κοιν. Υπηρεσιών και Δημόσιας Τάξης που δημοσιεύθήκε στο ΦΕΚ 621/ 
7.10.81 Τ.Β'. 

β) Η χορήγηση άδειας πρόσληψης προσωπικού υπηρετικού από τις Εται- 
ριζόμενες γυναίκες, σύμφωνα με το άρθρο 10 παρ. 3 του Ν. 1193/81 και 

γ) Η έκφραση γνώμης επί των αιτήσεων αποχαρακτηρισμού των ανω¬ 
τέρω γυναικών, προκειμένου να εκδοθεί απόφαση από τον Νομάρχη, σύμ¬ 
φωνα με το άρθρο II παρ. 2 του Ν. 1193/81. 

Κάθε προηγούμενη σχετική απόφαση μας καταργείται. 

Η απόφαση αυτή να δημοσιευθεί στην Εφημερίδα .της Κυβερνήσεως. 

Βόλος, 10 Δεκεμβρίου 1990 

Ο Νομάρχης 
Γ. ΔΙΔΑΓΓΕΛΟΣ 

--♦- 

Αριθ. 654350 (7) 

Συγκρότηση Επιτροπής επανεξετάσεως της καταλληλότητας πρατηρίων 

υγρών καυσίμων που λειτουργούν σύμφωνα με τις διατάξεις του άρθρου 

23 παράγραφος 3ζ του Π.Δ. 1224/81. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του άρθρου 23 παραγρ. 3ζτου Π. Δ/τος 1224/81. 

2. Την κοινή απόφαση του Υπουργού Προεδρίας Κυβερνήσεως και 
Συγκ/νιών 15140/26.4.82 «περί αναμόρφωσης Συλλογικών Οργάνων 
Γνωμοδοτικής και Αποφασιστικής Αρμοδιότητας Υπουργείου Συγκοινω¬ 
νιών. 

3. Του αριθμ. Τ.Υ. 388719/16.11.1990 έγγραφο της Δ/νσης Τεχνι¬ 
κών Υπηρεσιών της Νομαρχίας Πειραιά. 

. 4. Το αριθμ, 996/15.11.90 έγγραφο της Ένωσης Βενζινοπωλών Ν. 
Αττικής, αποφασίζουμε: 

Συγκροτούμε την επιτροπή του άρθρου 23 παραγρ. 3ζ του Π. Δ/τος 
1224/81 αποτελούμενη από τους κατωτέρω: 

1. Φίλιο Νικόλαο υπάλληλο με Α' βαθμό του κλάδου ΠΕ Μηχανολόγο 
Ηλεκτρ/γο Προϊστάμενο της Δ/νσης Συγκοινωνιών Πειραιά με αναπλη¬ 
ρωτή τον Γαλιτσίδη Ηλία με Α' βαθμό κλάδου ΠΕ Μηχανολόγο - Μηχανι¬ 
κό. 

2. Ορφανίδη Αντώνη Πολιτικό Μηχανικό της Δ/νσης Τεχνικών Υπηρε¬ 
σιών με αναπληρωτή του τον Κοντογιάννη Αριστείδη Πολιτικό Μηχανικό 
της ίδιας Δ/νσης. ' 

3. Γαρούφη Παναγιώτη Πρόεδρο του Δ.Σ. της Ένωσης Βενζινοπολών 
με αναπληρωτή τον Λάμπρο Ρεπούλια μέλος του Δ.Σ. της’Ενωσης. ■ 


Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 21 Δεκεμβρίου 1990 

Ο Νομάρχης 

Κ. ΓΥΦΤΟΥΛΑΣ 

-♦- 

Αριθ. ΕΣ 9707 " (8) 

Τροποποίηση της 12801/16.10.1989 απόφασης Νομάρχη Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις των άρθρων 32 και 33 του Ν. 4442/29 «περί Στρατιω¬ 
τικών και Ναυτικών εισφορών και ναυλώσεων» όπως αυτές τροποποιήθη¬ 
καν μεταγενέστερα. 

2. Τις διατάξεις του άρθρου μόνου του Π.Δ/τος 115/84 «περί διορισμού 
των μελών των Διοικητικών Δικαστηρίων περί Στρατιωτικών Επιτά¬ 
ξεων». 

3. Την εγκύκλιο Φ.454.0/48/446980/31.7.1984 του Υπουργείου 
Εθνικής - Αμυνας, με την οποία παρέχονται οδηγίες για την εφαρμογή των 
ανωτέρω διατάξεων. 

. 4. Το αριθμ. Φ. 851.1/8/48163/12.8.1990 έγγραφο της ΩΙΙΙ Με¬ 
ραρχίας, με το οποίο προτείνονται νέα μέλη για τον διορισμό τους στο Διοι¬ 
κητικό Δικαστήριο Στρατιωτικών Επιτάξεων του Νομού Πρέβεζας, λόγω 
λήξεως της θητείας των προηγουμένων μελών. 

5. Την αριθ. 1076046/11751/0002/14.11.1990 απόφαση του 
Υπουργείου Οικονομικών, με την οποία ο πρώην Προϊστάμενος Δ.Ο.Υ. 
Πρέβεζας Τσιάνος Φώτιός, μετατέθηκε στα Ιωάννινα, αποφασίζουμε: 

Τροποποιούμε την ανώτέρω αριθ. 12801/16.10.1989 απόφασή μας 
κατά το μέρος που αφορά τους: 

1. Καϊφα Χρήστο Αντισ/ρχη (Π2), Πρωτονοτάριο Εμμανουήλ Ταγμ/ 
ρχη (Π2) λόγώ λήξεως θητείας των και αντί αυτών ορίζουμε τους Αντισ/ 
ρχη (ΥΠ) της 660 ΠΑΥΠ Χρυσικό Πέτρο, τακτικό μέλος, με (αναπληρωτή 
τον Αντισ/ρχη (Π2) του 15 Σ.Π. Καϊφα Χρήστο και 

2. Τον Φώτιο Τσιάνο πρώην Προϊστάμενό Δ.Ο.Υ. Πρέβεζάς, λόγω μετα- 

θέσεώς του και αντί αυτού ορίζουμε τον Σιώζιο Γεώργιο Προϊστάμενο 
Δ.Ο.Υ. Πρέβεζας. . Λ ' 

Κατά τα λοιπά ισχύει, όπως έχει η αριθ. 14469/19.12.1988απόφασή 
μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 4. Ιανουάριου 1991 
Ο Νομάρχης 

ΔΗΜΟΣΘΕΝΗΣ ΤΣ1ΑΜΑΚΗΣ 

-—- 

Αριθ. ΚΣ/30311 (9) 

■Σύσταση νομικού προσώπου στην Κοινότητα Νέας Τυρολόης του Ν. Σερρών 

με την επωνυμία «Σχολική Επιτροπή Δημοτικού Σχολείου και Νηπια¬ 
γωγείου Νέας Τυρολόης». 

Ο ΝΟΜΑΡΧΗΣ ΣΕΡΡΩΝ ' ■ 

Έχοντας υπόψη: 

1. Τις διατάξεις του άρθρου·187 του Δημοτικού και Κοινοτικού Κώδικα 
(Π.Δ. 323/1989). 

2: Τις διατάξεις του άρθρου 5 του Ν. 1894/90 «Για την Ακαδημία Αθη¬ 
νών και άλλες εκπαιδευτικές διατάξεις». 

3. Την αριθ. 45/1990 απόφαση του Κ.Σ. Νέας Τυρολόης που αφορά τη 
σύσταση Ν.Π. με την επωνυμία «Σχολική Επιτροπή Δημοτικού Σχολείου 
και Νηπιαγωγείου Νέας Τυρολόης» αποφασίζουμε: 

1. Συστήνουμε στην Κοινότητα Νέας Τυρολόης του Νομού Σερρών ίδιο 
νομικό πρόσωπο με την επωνυμία «Σχολική Επιτροπή Δημοτικού Σχολείου 
καί-Νηπιαγωγείου Νέας Τυρολόης». ' 

} 2. Σκοπός του Νομικού Προσώπου είναι: 

. -Η διαχείριση των πιστώσεων που του.διατίθενται, για την κάλυψη των 
δαπανών λειτουργίας των αντιστοίχων σχολείων (θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσιμων υλικών κλπ.). 

-Η αμοιβή καθαριστριών. 

-Η εκτέλεση έργων για την επισκευή και συντήρηση των αντιστοίχων 
σχολείων και του κάθε είδους εξοπλισμού τους. 

- Η εισήγηση προς τις αντίστοιχες διευθύνσεις Α/θμιας και Β/θμιας εκ¬ 
παίδευσης για τον εφοδιασμό από τον Οργανισμό Σχολικών Κτιρίων των 
αντίστοιχων σχολείων με έπιπλα και εξοπλιστικά είδη και από το Υπουργείο 
.Εθνικής Παιδείας και θρησκευμάτων με βιβλία για τις αντίστοιχες σχολι¬ 
κές βιβλιοθήκες. .... 

- Η διαχείριση των εσόδων από την ενδεχόμενη εκμετάλλευση των σχο- 

λικών κυλικείων καθώς και η λήψη κάθε άλλου μέτρου που κρίνεται ανα¬ 
γκαίο για τη στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από εννεαμελές (9) διοικητικό συμβού¬ 
λιο αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο. 

β) Δύο (2) Κοινοτικούς Συμβούλους. 

γ) Τους εκάστοτε Διευθυντές (2) του Δημοτικού Σχολείου και του Νηπια¬ 
γωγείου. 

δ) Τους εκπροσώπους των συλλόγων γονέων και κηδεμόνων των δύο 
σχολικών μονάδων. 

ε) Δύο (2) κατοίκους. 

4. Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικά Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας Νέας Τυρολόης. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπηρε¬ 
σιών. 

ε) Πρόσοδοι από την περιουσία του. 

6. Περιουσία: Η περιουσία που αφιερώνεται στο Ν.Π. είναι η εξής: 

1. Περιουσία του Δημοτικού Σχολείου αποτελούμενη από: 

α) Ένα οικόπεδο εκτάσεως 10.597 τ.μ. μετά των υπαρχόντων σ’ αυτό 
κτισμάτων, εντός της κοινότητας Ν. Τυρολόης. 

β) Κλήρο εκτάσεως 33.020 τ.μ. της οριστικής διανομής του αγροκτή¬ 
ματος έτους 1929 αποτελούμενο από τα τεμάχια: 

- αριθ. 429 έκτασης 6.897 τ.μ. Α' κατηγορίας στη θέση «Κασιμ Ορα- 
μάν». 

- αριθ. 426 έκτασης 10.000 τ.μ. Β' κατηγορίας στη θέση «Μαλέ Αλτί». 

- αριθ. 246 έκτασης 12.900 τ.μ. Γ' κατηγορίας στη θέση «Βαμβακιά». 

- αριθ. 422 έκτασης 3.223 τ.μ. Δ' κατηγορίας στη θέση «Μαλέ Αλά». 

2) Περιουσία του Νηπιαγωγείου αποτελούμενη από ένα οικόπεδο εκτά¬ 
σεως 10.500 τ.μ. μετά του υπάρχοντος σ’ αυτό κτίσματος, εντός της κοινό¬ 
τητας Ν. Τυρολόης. 

7. Το νομικό πρόσωπο εκπροσωπείται στα δικαστήρια και σε κάθε δημό¬ 
σια αρχή από τον Πρόεδρο του Δ.Σ. και όταν αυτός απουσιάζει ή κωλύεται 
από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Σέρρες, 24 Δεκεμβρίου 1990 

Με εντολή Νομάρχη 
Ο Διευθυντής 
ΠΑΝ. ΠΑΠΑΔΗΜΑΣ 

-♦- 

Αριθ. 18994 ’ (10) 

Διόρθωση των υπ’ αριθμ. 602/61 και 16236/76 αποφάσεων του Νο¬ 
μάρχη Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί Διοικη¬ 
τικής αποκεντρώσεως» όπως συμπληρώθηκαν με τις διατάξεις των άρθρων 
1 και 4 του Ν.Δ. 532/70 «περί συμπληρώσεως των διατάξεων περί διοικη¬ 
τικής αποκεντρώσεως». 

2. Το Β.Δ. αριθ. 709/70 «περί καθορισμού των διατηρουμένων υπέρ του 
Υπουργού και των Περιφερειακών αρχών διανομαρχιακού επιπέδου αρμο¬ 
διοτήτων επί θεμάτων του Υπουργείου Γεωργίας». 

3. Το Β.Δ. αριθ. 347/71 «περί των παρά ταις Περιφερειακαίς Υπηρε- 
σίαις του Υπουργείου Εθνικής Οικονομίας επί θεμάτων Γεωργίας Συμβου¬ 
λίων». 

4. Την υπ’ αριθ. ΕΣ/1533/23.2.90 απόφασή μας με την οποία παρέχε¬ 
ται εξουσία υπογραφής «Με εντολή Νομάρχη» στον Δ/ντή Γεωργίας σε ορι¬ 
σμένες αρμοδιότητές μας. 

5. Την υπ’ αριθ. 602/61 απόφασή μας με την οποία μεταξύ των άλλων 
είχαν μεταβιβασθεί κατά κυριότητα στην Κοινότητα Λευκώνος και τα υπ’ 
αριθ. 428, 429, 565, 994, 1349 και 1574 τεμάχια, έκτασης αντίστοιχα 
80150 τ.μ., 152320 τ.μ. 437.585 τ.μ., 147195 τ.μ. 81575 τ.μ. και 
614970 τ.μ. 

6. Την υπ’ αριθ. 16236/76 απόφασή μας με την οποία μεταβιβάστηκε 
κατά κυριότητα στην Κοινότητα Λευκώνος το υπ’ αριθ. 1576 τεμάχιο 
έκτασης 237350 τ.μ. «Δρόμοι Διανομής». 


7. Το γεγονός ότι κατά την οριστική Διανομή και Ρυμοτομία του Συνοι¬ 
κισμού Λευκώνος έτους 1968 όπως αναθεωρήθηκε το έτος 1973-74, 
έκταση από τα ως άνω τεμάχια συμπεριλήφθηκε στον Συνοικισμό και οικο- 
πεδοποιήθηκε για την αποκατάσταση των αστέγων και τελικά οι εκτάσεις 
που παρέμειναν απετέλεσαν τα υπ’ αριθ. 428γ, 428δ, 429γ, 429δ, 565δ, 
565ε, 994β, 994γ, 1349β, 1574γ, 1576β έκτασης 37650 τ.μ., 1000 
τ.μ., 1000 τ.μ., 139820 τ.μ., 36250 τ.μ., 334335 τ.μ., 6000 τ.μ., 
16195 τ.μ., 77575 τ.μ., 592220 τ.μ. και 229300 τ.μ. αντίστοιχα. 

Για τον λόγο αυτό πρέπει να διορθωθούν οι ως άνω αποφάσεις μας ως 
προς τα 428, 429.565.994, 1349, 1574 και 1576 τεμάχια τα οποία 
έχουν μεταβληθεί και να θεωρηθεί ότι μεταβιβάζονται τα κατά τα ανωτέρω 
αναφερόμενα τεμάχια με τις εκτάσεις αυτών, αποφασίζουμε: 

Διορθώνουμε τις υπ’ αριθ. 602/61 και 16236/76 αποφάσεις μας ως 
προς τα υπ’ αριθ. 428, 429, 565, 994, 1349, 1574 και 1576 τεμάχια, 
τα οποία ύστερα από γενόμενη προσάρτηση τμημάτων αυτών στον Συνοικι¬ 
σμό Λευκώνος για οικοπεδοποίηση, μεταβλήθηκαν και θεωρούμε ως μετα- 
βιβασθέντα κατά κυριότητα στην Κοινότητα Λευκώνος τα υπ’ αριθ. 428γ, 
428δ (χέρσα) 429γ, 429δ, 565δ, 565ε (ρεύματα), 994β, 994γ (χερσο- 
λείβαδα), 1349β, 1574 (λειβάδια) και 1576β (δρόμοι διανομής) τεμάχια 
έκτασης αντίστοιχα 37650 τ.μ., 1000 τ.μ., 1000 τ.μ., 139820 τ.μ., 
36250 τ.μ., 334335 τ.μ., 6000 τ.μ., 16195 τ.μ., 77575 τ.μ., 592.220 
τ.μ. και 229300 τ.μ. που διαμορφώθηκαν μετά την οριστική διανομή και 
ρυμοτομία του ως άνω Συνοικισμού. 

Σέρρες, 24 Δεκεμβρίου 1990 

Με εντολή Νομάρχη , 

Η Διευθύντρια Γεωργίας 
ΙΩΑΝ. ΓΑΒΡΙΗΛ1ΔΟΥ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στη ΔΙΣΚΠΟ/Φ 10/39108/20.11.90 απόφαση του Υπουργού Προε¬ 
δρίας της Κυβέρνησης που δημοσιεύτηκε στο ΦΕΚ 725/20.11.90 (τ.Β'), 
διαγράφεται από την τελευταία παράγραφο αυτής, η φράση «και θα κυρωθεί 
με νόμο» η οποία παρεισέφρυσε από παραδρομή. 

(Από το Υπουργείο Προεδρίας της Κυβέρνησης) 

-♦- 


(12) 

Στην 3943/27.11.90 απόφαση του Νομάρχη Αχαΐας για σύσταση 
35ης Σχολικής Επιτροπής 42ου Δημ. Σχολείου και 27ου Νηπ/γείου Πα¬ 
τριόν που δημοσιεύτηκε στο ΦΕΚ 831/28.12.90 (τ.Β') (θέμα 12) επιφέρε- 
ται η πιο κάτω διόρθωση: 

Από το λανθασμένο: «Σχολική Επιτροπή 42ου Δημ. Σχολείου και 27ου 
Νηπ/γείου Πατρών». 

Στο σωστό: 35ης Ενιαία Σχολ. Επιτροπή 42ου Δημ. Σχολείου και 27ου 
Νηπ/γείου Πατρών». 

(Από τη Νομαρχία Αχαΐας) 


-φ- 

(13) 

Στην 3943/27.11.90 απόφαση του Νομάρχη Αχαΐας για σύσταση 3ης 
Σχολικής Επιτροπής του 22ου Νηπ/γείου και 21ου Δημ. Σχολ. Πατρών 
που δημοσιεύτηκε στο ΦΕΚ 831/28.12.90 (τ.Β’) (θέμα 10) επιφέρεται η 
πιο κάτω διόρθωση: 

Από το λανθασμένο: «Σχολική Επιτροπή 22ου Νηπιαγωγείου και 21ου 
Δημ. Σχολείου Πατρών». 

Στο σωστό: «3η Ενιαία Σχολ. Επιτροπή 22ου Νηπιαγωγείου και 21ου 
Δημ. Σχολείου Πατρών». 

(Από τη Νομαρχία Αχαΐας) 

-- 


(14) 

Στην 4120/27.11.90 απόφαση του Νομάρχη Αχαΐας για σύσταση 
19ης Σχολικής Επιτροπής 2ου καΓ57ου Δ. Σχολείου και 15ου Νηπ/γείου 
Πατρών που δημοσιεύτηκε στο ΦΕΚ 831/28.12.90 (τ.Β') (θέμα 5) επιφέ- 
ρεται η πιο κάτω διόρθωση: 

Από το λανθασμένο: «19η Σχολική Επιτροπή 2ου και 57ου Δημ. Σχολ. 
και 15ου Νηπιαγωγείου». 

Στο σωστό: «19η Ενιαία Σχολική Επιτροπή 2ου και 57ου Δημοτ. και 
'15ου και 35όυ Νηπιαγωγείου Πατρών». 

(Από τη Νομαρχία Αχαΐας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



